kardosdrur/scandi-wiki huggingface dataset:
Thomas Sørensen Kielgast

Thomas Sørensen Kielgast (født 11. juli 1963) er skoleleder, tidligere atlet og kommunalpolitiker i Køge Kommune.

Fra 2009-13 sad Kielgast i byrådet for Socialdemokraterne, men valgte at forlade partiet efter interne kampe, og stiftede samme år nyt lokalliste, Ny Centrum, hvem for han opnåede valg ved valget i 2013. I 2015 skiftede han til SF - Socialistisk Folkeparti.

Kielgast er SF's borgmesterkandidat ved kommunalvalget i 2017.

Politisk karriere

2009-2013: Socialdemokratiet 
Kielgast blev indvalgt i Køge Byråd ved kommunalvalget i 2009 med næstflest personlige stemmer på den socialdemokratiske liste efter daværende borgmester, Marie Stærke. Herefter indtog han positionen som gruppeformand i den socialdemokratiske byrådsgruppe, og var kortvarigt i 2011 vikariende borgmester for Marie Stærke under hendes barselorlov.

Efter sagen om den socialdemokratiske lokalformand, Tommy Kamp, udtalte Kielgast mistillid til Stærke som borgmester, og derfor meldte han sig som partiets borgmesterkandidat ved valget i 2013. Dette førte til en urafstemning den 15. februar 2012, som Kielgast tabte til Stærke med stemmerne 165 mod 197.

Kielgast fortsatte efterfølgende som gruppeformand i byrådet, men valgte i april 2013 at forlade Socialdemokraterne efter, at han ved et opstillingsmøde var blevet nr. 7 på listen.

2013-2015: Ny Centrum 
Efter en peride som løsgænger i byrådet, præsenterede Kielgast den 3. juni 2013 et nyt parti ved navn Ny Centrum. Som spidskandidat fik Kielgast næsten 1.400 personlige stemmer ved kommunalvalget i november 2013, hvilket sikrede det nye parti et mandat i Køge Byråd.

2015-: SF - Socialitisk Folkeparti 
Midt under folketingsvalgkampen i 2015 meddelte Kielgast, at hele Ny Centrums partiorganisation ville indtræde i SF's lokalafdeling i Køge. I december 2015 blev han præsenteret som SF's borgmesterkandidat ved det kommende kommunalvalg i 2017.

Erhvervskarriere 
Kielgsat er skoleleder på Hastrupskolen i Hastrup.

Sportkarriere 
Sørensen Kielgast var i sin ungdom en habil løber i Køge G&IF og Sparta Atletik. Han var dansk mester på 3000 meter indendørs 1989, vandt Motionsløbet Eremitageløbet i 1988 og deltog i to verdensmesterskaber. Han er i dag træner for Dorte Vibjerg.

Mesterskaber

Internationale mesterskaber 
 1987 VM 12 km cross 154. plads
 1989 VM 12 km cross 119. plads

Danske mesterskaber 
  1987 5000 meter 14:07,80
  1988 5000 meter 14:03,51 
  1989 5000 meter 14:05,14 
  1989 3000 meter (indendørs) 8:32,68

Rekorder

Danske rekorder

Senior rekord 
 4x1500 meter 15:18,5 2. august 1986

18-årsrekord 
 1500 meter (indendørs) 3:59,8 27. december 1981

Personlige rekorder 
 1500 meter: 3:48,08
 5000 meter: 13:44,27
 10000 meter: 29:02,87

Referencer

Eksterne henvisninger 
 Blå bog på Thomas Kielgast – Sjællands Nyheder 

Langdistanceløbere fra Danmark
Atleter fra Køge G&IF
Atleter fra Sparta Atletik
Borgmestre fra Socialdemokraterne
Kommunalbestyrelsesmedlemmer fra Socialdemokraterne
Lærere fra Danmark
Skolefolk fra Danmark
Kommunalbestyrelsesmedlemmer fra SF
Uppsala centralstation

Uppsala centralstation er en jernbanestation på Ostkustbanan i Sverige.

Jernbanestationen blev indviet i 1866, hvor togtrafikken mellem Stockholm och Uppsala begyndte. Siden 2010 findes der en ny stationsbygning indtil den gamle.

Centralstation
Jernbanestationer i Sverige
Byggnadsminnen i Uppsala län
Stjernenatten

Stjernenatten er et maleri af Vincent van Gogh fra juni 1889. Det er udført i olie på lærred og fylder 73,7 × 92,1 cm. Det opbevares på Museum of Modern Art i New York.

Malerier af Vincent van Gogh
Malerier fra 1889
Akutfaseprotein

Akutfaseproteiner er en gruppe plasmaproteiner, der forøges i koncentration (positive akutfaseproteiner) eller formindskes i koncentration (negative akutfaseproteiner) som følge af en inflammation (betændelsestilstand), der også kaldes akutfaseresponse.
Som svar på en påvirkning (f.eks. en skade) udskiller de lokale betændelsesceller neutrofile granulocyter og makrofager nogle cytokiner ind i blodet, mest bemærkelsesværdige er interleukinerne IL-1, IL-6 og IL-8, og TNF-α.
Leveren responderer med at producere et stort antal ”akutfasereaktanter”, samtidig med at produktionen af andre proteiner nedsættes.

Positive 
De positive akutfaseproteiners koncentration øges under inflammation. De spiller forskellige fysiologiske roller for immunsystemet.

Nogle ødelægger mikrober eller hæmmer deres vækst, som C-reaktivt protein eller CRP, det mannose-bindende protein (MBP) også kaldet det mannan-bindende lectin, MBL, komplementfaktorer, ferritin,hepcidin, ceruloplasmin, serum amyloid P, :en:serum amyloid A, haptoglobin, fibrinogen, prothrombin, factor VIII og von Willebrand factor.
 
Andre giver et negativt feedback på inflammationssvaret, f.eks. serpinerne antitrypsin og antichymotrypsin.
 
Makroglobulin og koagulationsfaktorerne regulerer blodets koagulation, hovedsageligt ved at stimulere det, eller ved at stimulere det innate immunsystem eller ved at øge den vaskulære permeabilitet og fungere som kemotaktiske stoffer for fagocyter. Plasminogen virker ved at plasmin nedbryder blodpropper.
Orosomucoids rolle i akutfasesvaret er uklar (også benævnt ORM, alpha-1-acid glycoprotein, AGP eller AAG).

Negative 
Negative akutfaseproteiners koncentration falder under inflammation.

Eksempler er albumin, transferrin, transthyretin, det retinol-bindende protein, antithrombin og transcortin.

Den fysiologiske betydning af faldet af disse proteiners koncentration er at det sparer aminosyrere til produktionen af de positive akutfaseproteiner.

Klinisk betydning 
Måling af akutfaseproteiner, især C-reaktivt protein, er en nyttig inflammationsmarkør og korrelerer med erytrocyt-sedimentations-rate (ESR).

Ud over at være potentielle sygdomsmarkører for cancerformer, er det blevet postuleret at akutfaseproteinerne kan spille en rolle i tumorgenesen.

Se også 

 Biomarkør

Eksterne links 
 Infektionsforsvaret 
 Immunforsvaret, Biotech Academy

Referencer 

Sundhed
Biokemi
Fysiologi
Proteiner
Orlando Sá

Orlando Carlos Braga de Sá (født 26 maj 1988 i Barcelos) er en portugisisk fodboldspiller, som spiller for Standard Liège i Belgien.

Spillerkarriere

Braga 
Sá startede karrieren ud i Braga, hvor han blev forfremmet til førsteholdet i 2007-08 sæsonen.

Porto 
Den 1. juni 2009 rykkede Sá til ligamestrene fra Porto for anslåede 3 millioner Euro. Portugiseren blev dog ikke den store succes hos Porto, men fik væsentlig mere spilletid under et lejeophold i Nacional.

Fulham 
Da Sás kontrakt udløb i sommeren 2011, skiftede den portugisiske angriber til den engelske Premier League-klub Fulham. Sá scorede sit første mål i en 1-1 kamp mod Norwich City den 31. december 2011. Sá fik ophævet sin kontrakt med Fulham i juni 2012 efter aftale med klubben.

AEL Limassol 
Den 30. juli 2012 skrev Sá en 3-årig kontrakt med AEL Limassol på Cypern.

Legia Warszawa 
Den 14. februar 2014 skrev Sá under på en kontrakt med den polske klub Legia Warszawa.

Landshold 
Sá fik sin landsholdsdebut i februar 2009, da han afløste Hugo Almeida i en venskabskamp mod Finland, som Portgual vandt 1-0.

Referencer

Eksterne henvisninger 

Fodboldspillere fra Portugal
Fodboldspillere fra S.C. Braga
Fodboldspillere fra FC Porto
Fodboldspillere fra Fulham F.C.
Fodboldspillere fra Apollon Limassol FC
Fodboldspillere fra Legia Warszawa
Samsung Galaxy S III

Samsung Galaxy SIII er en smartphone fra Samsung Electronics. Den er efterfølgeren til Samsung Galaxy S II og blev præsenteret den 3. maj 2012 ved Samsung Mobile Unpacked 2012. Telefonen anvender styresystemet Android 4.0 Ice Cream Sandwich.

Blandt de nye funktioner er en række forskellige sensorer, der registrerer brugerens adfærd. F.eks., om brugeren kigger på skærmen eller ej, og efter denne registrering sørger for at tænde eller slukke displayet. En anden sensor registrer, når brugeren bevæger telefonen op til sit øre, og kan ringe op til det telefonnummer, man er ved at skrive en sms til. Den kan endvidere registrere, om brugeren er væk fra telefonen, og så give besked om ubesvarede opkald eller ulæste beskeder, når man returnerer.

Telefonen er desuden udstyret med stemmestyring, så man alene ved tale kan aktivere eller ændre en række funktioner.

Endvidere tillader softwaren at brugeren deler skærmen op i flere dele, og at man dermed kan arbejde med flere forskellige funktioner samtidigt.

Eksterne henvisninger 

 Officiel hjemmeside
 Dansk side om Samsung Galaxy 

Galaxy S III
Android-enheder
Essential Mixes

Essential Mixes er et remixalbum af den australske sangerinde Kylie Minogue. Albummet blev udgivet den 20. september 2010  og indeholder remixer af sange fra studiealbum Kylie Minogue og Impossible Princess.

Sporliste 
"Confide in Me" (Phillip Damien Mix) – 6:26
"Put Yourself in My Place" (Driza-Bone Mix) – 4:49
"Where Is the Feeling?" (Felix Da Housekat Klubb Feelin Mix) – 10:49
"Did It Again" (Trouser Enthusiasts' Goddess Of Contortion Mix) – 10:22
"Some Kind of Bliss" (Quivver Mix) – 8:39
"Breathe" (Sash! Club Mix) – 5:22
"Too Far" (Brothers In Rhythm Mix) – 10:22
"Confide in Me" (Justin Warfield Mix) – 5:26
"Breathe" (TNT's Club Mix) – 6:44

Referencer

Eksterne henvisninger 
Essential Mixes på Allmusic

Kylie Minogue-album
Album fra 2010
Thomas Cook Airlines

Thomas Cook Airlines var et britisk flyselskab, der tidligere hed Britannia. Selskabet hørte under TUI UK frem til september 2007. Efter TUI UK fusionerede med First Choice Holidays i september 2007, blev flyselskabet en del af TUI Travel PLC.

Flyselskabet havde flere baser, herunder Birmingham, Bournemouth, Cardiff, Coventry, Glasgow, Liverpool, London Gatwick, Belfast, London Luton, Manchester, Newcastle og Doncaster-Sheffield.

Se også 
 Thomas Cook Airlines Scandinavia

Flyselskaber fra Storbritannien
Etableret i 1999
Ophørt i 2019
Air Urga

Air Urga er et ukrainsk flyselskab med base i Kropyvnytskyj. Det flyver internationale charter-, passager- og fragtflyvninnger fra forskellige ukrainske lufthavne til destinationer i Grækenland, Slovakiet, Nordmakedonien, Tyrkiet, Syrien, De Forenede Arabiske Emirater, Tyskland, Italien, Danmark, Bulgarien og Cypern. Dens vigtigste baser er Kropyvnytskyj Lufthavn (KGO) og Kryvyi Rih International Airport (KWG)

Henvisninger 

Flyselskaber fra Ukraine
Etableret i 1993
Hawaiian Airlines

Hawaiian Airlines er Hawaiis flag carrier og det største flyselskab i staten. Selskabet har hovedkvarter i Honolulu. Hawaiian Airlines har baser i Honolulu International Airport og i Kahului Lufthavn på øen Maui.

Flyselskaber fra USA
Etableret i 1929
Hannes Taljaard

Daniël Johannes "Hannes" Taljaard (født 13 marts 1971 i Siloam Venda, Sydafrika) er en sydafrikansk komponist og lærer. 

Taljaard fik undervisning af bl.a. George Crumb og Karlheinz Stockhausen, og har vundet anerkendelse i Sydafrika og Europa for sine kompositioner. 
Han har vundet førsteprisen for sin musik i Belgien (1994/1995).

Taljaard har skrevet orkesterværker, kammermusik, klavermusik, korværker og vokalværker. 

Hans musik bæger præg af afrikansk og arabisk influens.

Udvalgte værker 

 Sarabande (1996) - for violin og orkester
 Nat og drømme (1993) - for klarinet og klaver
 Metafor I  (1996-1998) for blandet orkester og ti kunstnere 
 Bevægelse (1998) -  for strygekvartet

Kilde 
 om Hannes Taljaard

Komponister fra Sydafrika
Lærere
Air Arabia Egypt

Air Arabia Egypt er et lavprisflyselskab fra Egypten. Flyselskabet er et joint venture mellem det egyptiske rejse- og turismeselskab, Travco Group og Air Arabia. Selskabet har base i Alexandrias lufthavn.

Henvisninger 

Flyselskaber fra Egypten
Etableret i 2009
David Earl

David Earl (født 5. oktober 1951 i Stellenbosch, Sydafrika) er en sydafrikansk komponist og pianist.

Earl studerede hos Richard Arnell. Han har komponeret 2 symfonier, orkesterværker, 3 klaverkoncerter, kormusik, cellokoncert, operaer, trompetkoncert og filmmusik etc.

Udvalgte værker 

 Koral Symfoni "Trompeter fra stejlen" (1987) - for orkester
 Symfoni i C "En kulstof symfoni" - (2019) - for orkester
 ''Cellokoncert (1994) - for vello og orkester
 3 Klaverkoncerter (1977-1978), (2006), (2020) - for klaver og orkester
 Trompetkoncert (2005) - for trompet og orkester

Eksterne kilder og henvisninger 
 David Earl Webside 
 på Classical Composers Database 

Komponister fra Sydafrika
Pianister fra Sydafrika
Fresenius SE

Fresenius SE & Co. KGaA er en tysk forskelligartet medicinaludstyrsvirksomhed med hjemsted i Bad Homburg, Tyskland. 

Fresenius-koncernen tilbyder produkter og services til dialyse til patienter indlagt på hospitaler og udenfor hospitalerne. I forlængelse deraf fokuserer Fresenius på hospitalsforvaltning og ingeniørvidenskab og services inden for medicinske klinikker.

16. juli 2007 færdiggjorde virksomheden konverteringen fra et tysk aktieselskab (AG), til et EU-aktieselskab (SE). Igen 28. januar 2011 ændrede virksomheden status til Kommanditgesellschaft auf Aktien (KGaA) med en Societas Europaea (SE & Co. KGaA).

Koncernstruktur 
Fresenius består af fire forretningsområder: Fresenius Medical Care (et børsnoteret aktieselskab hvor Fresenius ejer 36 %), Fresenius Helios, Fresenius Kabi og Fresenius Vamed. Aktiviteterne spænder over 100 lande og seks kontinenter og på verdensplan er der over 137.000 medarbejdere og i 2010 var omsætningen på 15,972 mia. Euro.

 Fresenius Medical Care er førende indenfor nyredialyse. Den Nordamerikanske afdeling af Fresenius Medical Care har hovedkvarter i Waltham, Massachusetts.

Fresenius Helios Kliniken har over 60 hospitaler og mere end 18.500 sengepladser, der behandles over 2 millioner patienter årligt. Hospitalsudbyderen er en af de største udbydere af behandling til indlagte og ikke indlagte patienter i Tyskland.

 Fresenius Kabi er markedsledende på det europæiske marked indenfor infusions- og ernæringsterapi. Yderligere aktiviteter omfatter infusions- og blodtransfusionsteknologi og ambulant sundhedspleje.

 Fresinius Vamed tilbyder høring, planlægning, konstruktion og udrustning af hospitaler, kurbade, ældrecentre, forvaltning af sundhedsfaciliteter og projektudvikling indenfor sundhedsturisme.

Kilder

Eksterne henvisninger 

 Officielle hjemmeside 

Lægemiddelvirksomheder fra Tyskland
Sundhedsteknologivirksomheder
Air Arabia

Air Arabia (العربية للطيران) er et lavprisflyselskab med hovedkvarter i Sharjah International Airport i Sharjah i De forenede arabiske emirater. Flyselskabet er det første og største lavprisselskab i Mellemøsten. Air Arabia flyver ruteflyvninger til 46 destinationer i Mellemøsten, Nordafrika, på det indiske subkontinent, i det centrale Asien og Europa. Selskabet har 22 ruter fra Sharjah, 11 destinationer fra Casablanca and fem fra Alexandria.

Air Arabia har datterselskaberne Air Arabia Egypt og Air Arabia Maroc. Indtil juli 2008 indgik Air Arabia også i et joint venture med Yeti Airlines om lavprisselskabet Fly Yeti.

Flyselskaber fra Forenede Arabiske Emirater
Etableret i 2003
Fly Yeti

Fly Yeti var et lavprisflyselskab med hovedkvarter i Kathmandu i Nepal. Selskabet var et joint venture mellem den nepalesiske regionalselskab Yeti Airlines og Air Arabia. Fly Yeti indstillede alle flyvninger fra den 16. juli 2008 på grund af politiske omstændigheder.

Tidligere flyselskaber fra Nepal
Etableret i 2007
Ophørt i 2008
Alaska Airlines

Alaska Airlines er et amerikansk flyselskab med hovedkvarter i Seattle.

Selskabet blev etableret i 1932 som McGee Airways. Efter mange fusioner og opkøb af andre flyselskaber, herunder Star Air Service, blev selsabet til Alaska Airlines i 1944. Det har udvidet meget siden grundlæggelsen og betjerner nu ikke blot Alaska, men også lufthavne i resten af USA, Canada og Mexico. Selskabet har fire hubs, hvoraf Seattle-Tacoma International Airport er den største; de øvrige er Los Angeles International Airport, Portland International Airport og Ted Stevens Anchorage International Airport. Alaska Airlines er ikke med i nogen luftfartsalliance, men har dog codeshare-aftaler med nogle medlemmer af Oneworld, eksempelvis British Airways.

Alaska Airlines er noteret på New York Stock Exchange og ejes sammen med søsterselskabet Horizon Air, der beflyver en række regionale ruter, af Alaska Air Group.

Flyselskaber fra USA
Etableret i 1932
Fresenius Medical Care

Fresenius Medical Care er en tysk virksomhed der er specialiseret i medicinaludstyr til primært nyre-dialysepatienter. 36 % af virksomheden ejes af sundhedsvirksomheden Fresenius. Virksomheden er skabt i 1996 ved sammenlægning af Fresenius Worldwide Dialysis (en daværende disvision i Fresenius SE) og den amerikanske virksomhed National Medical Care. Hovedsædet ligger i Bad Homburg og i 2010 var der 72.812 medarbejdere i koncernen. Omsætningen var på 11,247 mia. US $.

I 2012 overtog Fresenius Liberty Dialysis Holdings, hvilket betød at de overtog dialyseklinikker på 43 lokale markeder i USA.

Kilder

Eksterne henvisninger 
Officielle hjemmeside 

Sundhedsteknologivirksomheder
Fremstillingsvirksomheder fra Tyskland
Atlantic Southeast Airlines

Atlantic Southeast Airlines var et amerikansk flyselskab med hovedkvarter i College Park i Georgia. Selskabet fløj til 144 destinationer for Delta Connection og fra februar 2010 også for United Express. Det var ejet af SkyWest. ASA havde næsten 900 flyvninger om dagen. Selskabets hovedlufthavn var Hartsfield-Jackson Atlanta International Airport (ATL).

Henvisninger 

Tidligere flyselskaber fra USA
Etableret i 1979
Ophørt i 2011
Washington Dulles International Airport

Washington Dulles International Airport  er en offentlig lufthavn i Dulles i Virginia, 41 km vest for centrum i Washington, DC. Lufthavnen er opkaldt efter John Foster Dulles, amerikansk udenrigsminister under Dwight D. Eisenhower. Terminalen er tegnet af arkitekten Eero Saarinen.

Referencer 

Lufthavne i USA
Tampa International Airport

Tampa International Airport er en offentlig lufthavn 11 km vest for det centrale Tampa, i Hillsborough County i Florida i USA. Lufthavnen var kendt som Drew Field Municipal Airport indtil 1952.

Henvisninger 

Lufthavne i Florida
Gregers Gram

Gregers Gram henviser til:

 Gregers Gram (statsminister) (1846-1929) – norsk statsminister i Stockholm
 Gregers Gram (modstandsmand) (1917-1944) – norsk modstandsmand
R.S. Gram

Richard Severin Gram (9. august 1857 i Ordrup – 25. februar 1936 i Hellerup) var en dansk jurist, søn af F.T.J. Gram og bror til Christian Gram.

Gram blev student fra Metropolitanskolen 1875, cand. jur. 1879, dr. jur. 1889 (Om Motivets Betydning i strafferetlig Henseende), justitiarius i Højesteret 1918; afsked 1928. Han har skrevet afhandlinger i Ugeskrift for Retsvæsen, Tilskueren og andre tidsskrifter.

Gift 20. december 1893 i Sankt Pauls Kirke med Inger Juliane Tybjerg (15. maj 1867 i København – 22. marts 1938 i Humlebæk), datter af arkitekt Christian Tybjerg.

Han er begravet på Assistens Kirkegård.

Kilder

Noter 

Højesteretspræsidenter fra Danmark
Danskere i 1800-tallet
Danskere i 1900-tallet
Personer i Dansk Biografisk Leksikon
Personer i Kraks Blå Bog (afdøde)
Salmonsens
Dommere fra Danmark
Landsdommere fra Danmark
Personer fra Ordrup
Studenter fra Metropolitanskolen
DKABM

DKABM (Fælles Dansk Format for Arkiver, Biblioteker og Museer) er en dansk standard for præsentation og udveksling af data mellem arkiver, biblioteker og museer i Danmark.
Standarden er en XML-specifikation som bygger oven på Dublin Core.

Standarden er udarbejdet og vedligeholdes af 'ABM Standard Arbejdsgruppen' nedsat af Kulturstyrelsen og Statens Arkiver.

Eksterne henvisninger
 DKABMs website for standarden

Standarder
Peter Qvam

Peter Qvam (14. december 1822 i Bolsøy – 11. maj 1907) var en norsk skolemand, bror til Ole Anton Qvam.

Qvam blev cand. philos. i 1842. I 1857 oprettede han sin egen skole i Kristiania, der efter en række udvidelser og forandringer 1873 fik navnet Maribogadens Latin- og Realskole. Den eksisterede frem til 1881, hvor Qvams Skole blev oprettet som en separat institution, der dog blev lukket efter kun et par år. I 1884 oprettede Qvam et middelskolekursus efter fællesskoleprincippet for børn, der var gået ud af folkeskolen. Allerede fra 1885 fik den et årligt statstilskud og havde 1896—1906 bidrag af Kriistiania Kommune.

Kilder 
 

Skolefolk fra Norge
Nordmænd i 1800-tallet
To verdener (novelle)

To Verdener er en novelle af J.P. Jacobsen. 

To Verdener ses dateret til 1879 og blev udgivet i novellesamlingen Mogens og andre noveller.

Handlingen finder sted i og omkring floden Salzach: "Salzach er ingen munter Flod, og der ligger en lille Landsby paa dens østre Bred, der er meget trist, meget fattig og sælsomt stille." hedder det i første sætning.

Novellen afsluttes med et to-strofet digt:
I Grave brede,
Er tryg min Rede,
Er fast du bygget, min Lykkes Borg,
Og værne de Volde for Harm og Sorg?
Hvad ser jeg da ude fra Højenloftsbro
Skumre, hvor solrøde Skyer de bo?
Jeg kjender de Skygger ...
Derude der bygger,
Derude der vanker
Landflygtige Tanker
Fra min Vemodstid.

I Skygger, kom, kom ind og gjæst
Min Borg og sid mit Hjerte næst
Og drik af gyldenblank Pokal
I Lykkens rige Straalesal
En Skaal for Lykken, før den kom,
En Skaal for Haabets Fattigdom,
En Drømmeskaal!

Anders Iversens har læst Katherine Mansfields novelle The Garden Party med reference til To Verdener.

Georg Brandes skrev om novellen i 1883:

To Verdener er digitaliseret og tilgængelig som faksimile og tekst fra Det kongelige Bibliotek hjemmeside.
Teksten findes også i Kalliope
og Dansk Wikisource.
Ole Lemmecke har indlæst novellen.

Henvisninger 

Noveller
Kvalifikation til VM i fodbold 2014 - UEFA Gruppe B

Kvalifikation til FIFA World Cup 2014 - UEFA Gruppe B var en af grupperne i forbindelse med den europæiske kvalifikation til VM i fodbold 2014. Kampene spilles imellem den 7. september 2012 til den 15. oktober 2013.

Stilling

Kampe 

Noter

Referencer 

UEFA Gruppe B
Kvalifikation til VM i fodbold 2014 - UEFA Gruppe C

Gruppe C's kvalifikation til VM i fodbold 2014 var en af grupperne i forbindelse med den europæiske kvalifikation til VM i fodbold 2014. Kampene spilles imellem den 7. september 2012 til den 15. oktober 2013.

Stilling

Kampe

Noter 

UEFA Gruppe C
Blommesæk

Blommesækken er en membranøs sæk, hvorfra embryoets blod dannes.

Cellebiologi
Formering
Kvalifikation til VM i fodbold 2014 - UEFA Gruppe A

Gruppe A's kvalifikation til VM i fodbold 2014 var en af grupperne i forbindelse med den europæiske kvalifikation til VM i fodbold 2014. Kampene spilles imellem den 7. september 2012 til den 15. oktober 2013.

Stilling

Kampe 

UEFA Gruppe A
Autocamper

En autocamper er en type bil indrettet med senge, køkken og toilet og anden komfort a la en campingvogn, der som oftest er bygget på en varebilsplatform, og som man kan bo i under f.eks. ferierejser. I juridisk forstand findes autocamperen dog ikke, da den som regel indregistreres som personbil, som oftest med en totalvægt der ikke overstiger 3,5 tons, og kan dermed køres med et kørekort i kategori B.

Eksterne henvisninger 

Biler efter livsstil
Friluftsliv
Biler efter karrosseri
Camping
Sankthansorm

Sankthansorm, ildflue eller lysbille (Lampyris noctiluca) er hverken en orm eller en flue, men er en bille i familien ildfluer. Den har altid tiltrukket sig opmærksomhed, fordi den kan udsende intenst gulgrønt lys. Sankthansorme lyser på alle stadier, som larver, pupper og voksne (imago), men det er den voksne hun, som har det kraftigste lys. Fænomenet kaldes bioluminescens.

Sankthansorme lever på fugtige steder, i sumpede skove, enge og moser. Larverne lever udelukkende af snegle. De overvintrer og fuldvoksne larver og pupper ses i maj og juni.

Navn 
Sankthansormen har formenligt fået sit danske navn, fordi den vingeløse hun kan minde om en larve (orm), og fordi den er nemmest at finde omkring sankthans. Den kan dog også findes senere på sommeren.

Kilder og eksterne henvisninger 
 Danmarks Fauna. Victor Hansen og Sv. G. Larsson. Biller X. Blødvinger, Klannere m.m.  GEC Gads Forlag København 1938.
 Hans Hvass (red.), Danmarks Dyreverden, bind 3, Hvirvelløse dyr, side 33-35. 2. udgave, Rosenkilde og Bagger 1978. .

Biller